Die Peter-jasie Patriot - Nommer 12
Hierdie is die laaste uitgawe vir die jaar, volgende week die tyd is ons in die Kloof by Rustenburg en ons is eers by die 29ste terug. Gaan vrek warm wees, maar daar is genoeg swembaddens om in af te koel indien nodig, so geen probleem.
Daar gaan natuurlik gebraai word ook, en hier volg 'n paar reëls vir 'n suksesvolle braai! Minette, jy gaan sekerlik braai daar waar jy gaan uitspan, wys vir hulle hoe die Suid-Westers dit doen!
Volgens die tydskrif 'Modern Bride', spandeer die gemiddelde bruid 150 huur om haar troue te beplan. Die gemiddelde bruidegom spandeer 150 huur deur te mompel: 'Ja, dit klink OK'
Soos ek reeds genoem het, gaan ons Kloof toe oor Kersfees en ek gaan die volgende resep probeer. Ek het potbrood nou al vervolmaak, soek nou iets moeiliker en lekkerder om te verbrand! Moenie lag nie, my eerste potbrood was kliphard en pikswart, maar na die swartsel afgekap was, was dit njammies! Sal fotos neem van hierdie poging:
Die Danville Hulpprojek staan nie stil nie, en Elsabe is alweer kliphard aan die werk. Dis binnekort weer terug skool toe en die kinders het skoolgoeters en klere nodig. Ons het die Kersboom op videoband en ek is seker Elsabe sal een in die pos gooi as jy bereid is om 'n klein ou donasietjie te maak:-) Die dag se gebeure is ook op CD en DVD beskikbaar, natuurlik vit 'n effens groter donasietjie! Kontak vir Elsabe deur die skakels hieronder.
Nou ja, dis dan dit vir die jaar, net gou nog geleentheid om aan almal 'n Geseënde Kersfees toe te wens. Bestuur tog asseblief versigtig!